[{"text_idx": "#000001", "text": "\"Selleks, et tuba oleks soe ja tuled po\u0303leksid, tuleb maksimaalselt a\u0308ra kasutada meie ka\u0308sutusse orgaaniliselt lisanduvad nutikad seadmed vo\u0303i lisada olemasolevatele nutikust,\" so\u0303nas Eesti Energia a\u0308riarendusjuht Alex Kaska."}, {"text_idx": "#000002", "text": "Eesti Energia testib koos Tallinna Tehnikau\u0308likooliga lahendust, mis vo\u0303imaldaks a\u0308ri- ja bu\u0308roohooned u\u0308hendada osaks energiasu\u0308steemist ning nende elektritarbimist digilahenduste abil targalt juhtides to\u0303sta hoonefondi energiato\u0303husust ning laiemalt soodustada rohepo\u0308o\u0308ret, vahendas BNS."}, {"text_idx": "#000003", "text": "Elektrivo\u0303rgus peab tarbimine igal hetkel olema vo\u0303rdne elektri tootmisega. Vo\u0303imsate ku\u0308tte-, ventilatsiooni- ja jahutusseadmete energiatarve moodustab sageli valdava osa a\u0308ri- ja bu\u0308roohoonete u\u0308lalpidamiskuludest."}, {"text_idx": "#000004", "text": "Testitav uudne lahendus vo\u0303imaldaks need seadmed u\u0308hendada Eesti Energia virtuaalse elektrijaama abil energiasu\u0308steemi osaks ja juhtida neid la\u0308htuvalt Eesti energiasu\u0308steemi hetkevajadustest nii, et kokkuvo\u0303ttes va\u0308heneb ku\u0308ttele ja ventilatsioonile kuluv raha siseo\u0303hukvaliteedilt ja\u0308rele andmata."}, {"text_idx": "#000005", "text": "Taastuvenergia osakaal meie energiasu\u0308steemis kasvab pidevalt, kuid ajal, mil tuul ei puhu ja pa\u0308ike ei paista, saab ta\u0308nu vo\u0303imsate elektriseadmete nutikale juhtimisele va\u0308hemalt osa energiavajadusest katta ilma, et tuleks ka\u0308ivitada elektrijaamad vo\u0303i osta turult juurde kallist elektrit."}, {"text_idx": "#000006", "text": "\u201cKo\u0303ige rohelisem energia on see, mis on ja\u0308a\u0308nud tootmata. Varustuskindluse ja energiajulgeoleku tagamiseks ehk selleks, et tuba oleks soe ja tuled po\u0303leksid, tuleb maksimaalselt a\u0308ra kasutada meie ka\u0308sutusse orgaaniliselt lisanduvad nutikad seadmed vo\u0303i lisada olemasolevatele nutikust. See on kahtlemata odavam, kui ehitada miljoneid eurosid maksvaid reservseadmeid,\u201d ra\u0308a\u0308kis Kaska."}, {"text_idx": "#000008", "text": "Ka elektriautod ja Eesti Energia tootevalikus olevad kodukliendile mo\u0303eldud soojuspumbad saavad juba mo\u0303ne aasta pa\u0308rast osaks energiasu\u0308steemist, toetades hoonefondi muutumist energiaefektiivsemaks."}, {"text_idx": "#000009", "text": "Ku\u0308tte- ja ventilatsiooniseadmete juhtimise puhul on ko\u0303ige olulisem sa\u0308ilitada hoonet kasutavate inimeste mugavus ja tervislik sisekliima. \u201cSeepa\u0308rast u\u0308hendasime Eesti Energia visiooni tulevikuteenustest ja innovaatilised lahendused TalTechi tipptasemel teaduskompetentsidega, et to\u0308o\u0308tada va\u0308lja klientidele kasulik ja mugav teenus, mis samal ajal toetab energiasu\u0308steemi,\u201d lausus Kaska."}, {"text_idx": "#000010", "text": "Lahenduse kesksel kohal on Eesti Energia virtuaalne elektrijaam, targad seadmed ja nendega digitaalselt suhtlevad algoritmid, mis suudavad reaalajas reageerida vo\u0303rgu vajadusele ja arvutada va\u0308lja hoone seadmetes peituva vaba vo\u0303imsuse selle vajaduse katmiseks."}, {"text_idx": "#000011", "text": "TalTechi professor Martin Thalfeldt u\u0308tles, et hoonete tehnosu\u0308steemide juhtimist vastavalt elektriturul toimuvale on pikalt peetud oluliseks, aga uudseid rakendusi on va\u0308he."}, {"text_idx": "#000012", "text": "\u201cKoosto\u0308o\u0308 Eesti Energiaga annab suurepa\u0308rase vo\u0303imaluse selline rakendus va\u0308lja to\u0308o\u0308tada ja seda katsetada,\u201d lausus Thalfeldt. \u201cProjekti suurimaid va\u0308ljakutseid ja vo\u0303imalusi on selle interdistsiplinaarsus. Kaasatud on teadlased kuuest IT- ja inseneriteaduskondade uurimisru\u0308hmast, kelle teadmised aitavad tagada hoonetes samaaegselt nii hea sisekliima ja turvalisuse, kui ka eri tehnosu\u0308steemide integreerimise omavahel ja virtuaalse elektrijaamaga.\u201d"}, {"text_idx": "#000013", "text": "To\u0308o\u0308stusettevo\u0303tted saavad oma suured seadmed virtuaalse elektrijaamaga u\u0308hendada juba praegu. So\u0303ltuvalt tegevusvaldkonnast ja seadmest vo\u0303ib teenust kasutades energiakulusid aastas va\u0308hendada kuni 15 protsenti."}, {"text_idx": "#000025", "text": "Tallinn on Euroopa iduettevo\u0303tjate ihaldusva\u0308a\u0308rsemate linnade pingereas ko\u0303rgel kohal"}, {"text_idx": "#000029", "text": "Tallinna Vesi tahab to\u0303sta vee hinda keskmiselt 17%"}, {"text_idx": "#000032", "text": "Konjunktuuriinstituudi juht: Maksukoormus kasvab, aga majandus selle tulemusena va\u0308heneb. Ees on koondamised"}, {"text_idx": "#000034", "text": "Majandusanalu\u0308u\u0308tik: No\u0303udlus Eesti to\u0308o\u0308stustoodangule langeb ja ebakindlus majanduses on endiselt suur"}, {"text_idx": "#000035", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]